***Dragi colegi,***

Centrul Județean de Resurse şi Asistență Educațională Vaslui, împreună cu Inspectoratul Şcolar Judeţean Vaslui vă invită la :

**SIMPOZIONUL NAŢIONAL**

***“Educația pentru toți****-* ***experiențe de succes şi noi provocări ”***

Simpozionul va avea loc în data de 2 noiembrie 2017, ora 10.00, la sediul Centrului Judeţean de Resurse şi Asistenţă Educaţională Vaslui.

***Vă aşteptăm cu interes !***

**CENTRUL JUDEŢEAN DE RESURSE ŞI ASISTENŢǍ EDUCAŢIONALǍ VASLUI**

**organizează**

**2 NOIEMBRIE 2017**

**ARGUMENT**

Societatea actuală, noile tendințe ȋn educație pun accent pe importanța şi nevoia realizării unor activități de educație formală, respectiv nonformală cât mai diversificate pentru toți copiii/tinerii, pentru adaptarea acestora la schimbările foarte rapide din toate domeniile, pentru integrarea socială corespunzătoare a acestora. Scopul principal al acestor activități este reuşita şcolară şi dezvoltarea personală, realizarea integrării sociale şi, ulterior profesionale, a acestor copii (tineri). Punerea ȋn valoare a abilităților specifice copiilor cu C.E.S. prin intermediul educației incluzive sau al celei speciale, prin activități specifice, are un rol determinant ȋn integrarea socială a copiilor /tinerilor cu CES. Fără o implicare permanentă şi responsabilă a cadrelor didactice ȋn evoluția şcolară şi integrarea socială a copiilor “cu abilități diferite”, fără sprijinul familiilor acestora, comunitatea se poate dovedi, deseori, incapabilă ȋn ceea ce priveşte sprijinirea copiilor cu CES pentru includerea lor ȋn viața socială, sau implicarea profesională.

Ȋn anul 1994 Organizația Ȋnternațională a Muncii (OIM), UNESCO şi Organizația Mondială a Sănătății au elaborat un *Document de poziție comună cu privire la reabilitarea bazată pe comunitate (RBC).* Acest document se referă la RBC a tuturor categoriilor de vârstă şi este implementată prin eforturile concertate ale persoanelor cu dizabilități, familiilor acestora şi comunităților de care aparțin, precum şi cele ale serviciilor de educație, medicale, sociale şi profesionale existente la nivelul comunității. Obiectivul principal al RBC constă ȋn dezvoltarea şi valorificarea abilităților specifice persoanelor cu dizabilități prin intermediul serviciilor şi oportunităților create la nivelul comunității, ȋn beneficiul tuturor membrilor acesteia. Reabilitarea, ȋmbunățirea calității vieții, egalizarea şanselor şi incluziunea socială a tuturor persoanelor cu dizabilități reprezintă o strategie din cadrul de dezvoltare generală a comunității.

Reacția şcolii, ca instituție de educație, formare şi orientare la tendințele actuale ale societății: mobilitatea socială şi economică este una de adaptare a conținutului, structurii şi funcțiilor sale, de creare de premise favorabile pentru elevi, care să le permită integrarea şcolară şi socială rapidă. Şcoala actuală are rolul de a face tot ce-i stă ȋn putință pentru valorizarea maximă a fiecărui copil/tânăr prin mai raționala stimulare intelectuală a elevilor, a aptitudinilor, a atitudinilor şi a trăsăturilor lor de personalitate. Totodată, efortul sistemului de ȋnvățământ ar fi aproape inutil, dacă partenerii sociali ai acestuia ar fi lipsiți de interes ȋn susținerea activităților de integrare a “produselor finale” ale educației, respectiv a absolvenților diferitelor forme de studiu.

Ca urmare a rezultatelor pozitive obținute ȋn diseminarea exemplelor de bună practică ȋn primele trei ediții ale Simpozionului Național **“Bune practici ȋn valorizarea copilului cu C.E.S. prin intermediul Centrelor Şcolare de Educație Incluzivă şi al şcolilor de masă/integratoare,** Centrul Județean de Resurse Şi Asistență Educațională Vaslui, ȋn parteneriat cu Centrul Şcolar de Educație Incluzivă “Elisabeta Polihroniade” Vaslui şi Liceul Tehnologic Special ”Sfânta Ecaterina“ Huşi şi-au propus formarea unei tradiții ȋn sensul ȋmpărtăşirii formulelor de succes aplicate de diferiți actanți ȋn registrul recuperării şi integrării socio-profesionale a persoanelor cu nevoi speciale.

**OBIECTIVUL GENERAL**

**Promovarea experiențelor de succes obținute de specialiştii ȋn consiliere, educație integrată şi educație specială ȋn valorizarea şi orientarea şcolară şi profesională a copiilor/tinerilor cu C.E.S.**

**OBIECTIVE SPECIFICE**

1. Promovarea exemplelor de bună practică ȋn valorizarea copilului cu C.E.S.
2. Facilitarea şi dezvoltarea proceselor de educație a copilului cu C.E.S. prin intermediul centrelor de educație incluzivă şi a şcolilor de masă/integratoare
3. Ȋmbunătățirea şanselor de integrare socio-profesională a persoanelor cu nevoi speciale
4. Promovarea ofertelor educaționale şi terapeutic-compensatorii ȋn comunitate, cu scopul de a valoriza resursele umane şi materiale ale centrelor şcolare de educație incluzivă şi a şcolilor de masă/integratoare
5. Valorizarea eficienței profesionale a specialiştilor din centrele şcolare de educație incluzivă şi din şcolile de masă / integratoare.

**LOCAŢIE:**

* **CJRAE VASLUI**

**DATA:**

* **2 noiembrie 2017, ora10.00**

**GRUP ŢINTǍ:**

* Profesori psihopedagogi , profesori logopezi, profesori itineranți, consilieri şcolari, cadre didactice şi cadre didactice auxiliare din ȋnvățământul de masă şi ȋnvățământul special
* Reprezentanți ai fundațiilor, organizațiilor non-guvernamentale implicate ȋn recuperarea şi integrarea socială a persoanelor cu nevoi speciale

**ORGANIZATORI:**

* Inspectoratul Şcolar Județean Vaslui
* Centrul Județean de Resurse şi Asistență Educațională Vaslui/ Centrul Județean de Asistență Psihopedagogică Vaslui

**PARTENERI**

* CONSILIUL JUDEŢEAN VASLUI
* CASA CORPULUI DIDACTIC VASLUI

**SECŢIUNI**

* Consiliere şi orientare şcolară
* Educația specială - o educație integrată prin centrele şcolare de educație incluzivă şi prin şcolile speciale
* Pregătire profesională şi integrare socială
* Parteneriat eficient pentru egalitate de şanse

**REGULAMENT DE PARTICIPARE**

1. **PERIOADA DE ȊNSCRIERE ŞI TRANSMITERE A LUCRǍRILOR: 1.08. 2017 - 14 .10. 2017**
2. **INFORMAŢII PRIVIND PARTICIPAREA:**

* Participarea la simpozion constă în redactarea unei lucrări al cărei conţinut să reflecte obiectivele specifice menţionate. Lucrarea va conţine experienţe şi preocupări profesionale, cercetări de specialitate (anchete, studii de caz).
* Toate lucrările care îndeplinesc cerinţele şi au acordul autorului/autorilor vor fi publicate într-un volum cu ISBN.
* Participarea poate fi **directă**sau **indirectă:** 
  + **Participanţii direcţi** au dreptul să îşi susţină lucrarea şi/sau să participe la dezbateri pe marginea materialelor prezentate. Prezentarea nu va depăşi 7 minute ( prezentare PowerPoint). Fiecare participant, în mod direct, va primi mapa de participare cuprinzând:
    - diplomă/ adeverinţă de participare;
    - volum cu ISBN, dacă doreşte publicarea lucrării.
  + **Participanţii indirecţi** participă cu lucrări tehnoredactate şi expediate prin e-mail. Fiecare participant, în mod indirect, va primi :
    - diplomă de participare;
    - volum cu ISBN, dacă doreşte publicarea lucrării.
* Persoanele care nu participă direct la simpozion vor primi documentele prin colet ( curierat) până la data de  **l5 decembrie 2017.** Costurile expedierii vor fi suportate de participanți.
* Se admit **maxim 2 autori pe lucrare**, fiecare autor primind o diplomă de participare.
* Cine nu doreşte publicarea lucrării, va primi diplomă de participare.
* Pentru admiterea lucrării vă rugăm să respectați tematica simpozionului. Lucrările propuse să aibă caracter de originalitate, noutate, aplicabilitate practică şi să respecte condiţiile de tehnoredactare cerute (neacceptarea lucrării va fi anunţată prin e-mail)!
* **NU SE VOR ACCEPTA LUCRĂRI CU CONŢINUT PUR TEORETIC.**

1. **CONDIŢII DE REDACTARE PENTRU PUBLICARE:**

* Redactarea lucrării va fi făcută pe format A4, la un rând, cu margini egale de 20 mm (text aliniat „justified”), cu diacritice
* Titlul va fi scris cu majuscule (Times New Roman 14 Bold), centrat
* Autorul şi instituţia se vor scrie la două rânduri sub titlu (Times New Roman 12), aliniat la dreapta
* La două rânduri de numele autorului se începe scrierea textului (Times New Roman 12)
* Lucrările vor fi salvate într-un format care să permită deschiderea lor cu aplicaţia Microsoft Word (cu extensia doc.)
* Numărul de pagini al lucrărilor să fie minim 2 , maxim 4 pagini
* La redactarea lucrării, vă rugăm **nu introduceţi note de subsol**şi **nu numerotaţi paginile**!
* Bibliografia se va consemna la sfârşitul lucrării.

**INFORMAŢII PRIVIND ȊNSCRIEREA :**

* Lucrarea prezentată direct ȋn cadrul lucrărilor pe secțiuni ale Simpozionului va conţine experienţe şi preocupări profesionale, cercetări de specialitate (anchete, studii de caz). Prezentarea nu va depăşi 7 minute.

( prezentare PowerPoint- maxim 10 slide-uri ). Nu se vor accepta prezentări cu conținut pur teoretic .

* Înscrierile se fac pe adresa de email **simpozion\_cjrae\_vs@yahoo.com**, Această adresă de e-mail este protejată de spamboţi; aveţi nevoie de activarea JavaScript-ului pentru a o vizualiza până la data de 16 octombrie 2017 prin completarea **Fişei de înscriere**( **Anexa 1)**- vă rugăm completaţi cu atenţie datele personale şi poştale, pentru a putea beneficia de diploma de participare, în cazul neprezentării dvs. la susţinerea lucrării).
* Sunt admise pentru participare directă şi persoane interesate de tema simpozionului, care nu doresc să susțină o lucrare. Admiterea se va face pe baza ȋnscrierii ȋn ziua desfăşurării simpozionului, ȋn limita locurilor disponibile.
* Persoane de contact:
  + - * Grama Liliana: 0730279780
      * Sȋntimbrean Felicia-Mihaela: 0752084804

**VǍ** **AŞTEPTǍM CU INTERES**!

## ANEXA 1

## Fişă de înscriere

**NUME…………………………………………………...................................................................................................**

**PRENUME……………………………………………...................................................................................................**

**ADRESĂ POŞTALĂ………………………………………………………………………………………....................**

**…………………………………………………………………………………………………………….........................**

**…………………………………………………………………………………………………………….........................**

**ADRESĂ E-mail…………………………………………………………………………………………......**

**TELEFON………………………………………………………………………………………………….......**

**FUNCŢIA………………………………………………………………………………………………….........**

**INSTITUŢIA……………………………………………………………………………………………............**

TEMA LUCRĂRII …………………………………………………………………………………………………………………………………………………………………………………………………………………………………………………………………………………………………………………................................................................................

**SECŢIUNEA………………………………………………………………………………………………............................................................**

* **Cu participare directă**
* **Doresc publicarea lucrării**
* **Fără participare directă**
* **Nu doresc publicarea lucrării**

**Data Semnătura**